钦定古今图书集成/明伦汇编/氏族典/第061卷 > 《廖用贤尚友录》 > 余象
## 钦定古今图书集成/明伦汇编/氏族典/第061卷 > 《廖用贤尚友录》 > 余象

按《仙游县志》：象，庆历六年进士，历官光禄寺丞。首奏
“王安石议论诡辨，名实炫耀，虽为一时之文人，终为
异时之巨蠹。安石憾之，因与左右倾象，出通判宜州。
又奏安石小人，终累大事。时出安石之门者皆恶之，
得蔡襄、余靖力辨获免。仁宗亦知其直，加秘书丞，寻
除太常博士。英宗即位，召见，特授屯田员外郎，谓侍”
臣曰：“余象敢言，朕常畏之。卿等宜自谨，勿使之有言
也。”憸党侧目。出通判宣州，与民无扰。州民至登闻鼓
院，乞象领州事，即授都官员外郎、知宣州。神宗即位，
除屯田郎中、通判南剑州。迁礼部郎中。荐胡安定门
人钱藻、孙觉、钱公辅、范纯仁，遂力求致仕。